CELEX: 32018D0409(01)
Language: el
Date: 2018-03-08 00:00:00
Title: Απόφαση του Συμβουλίου, της 8ης Μαρτίου 2018, για τον διορισμό του Εκτελεστικού Διευθυντή της Ευρωπόλ

9.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 122/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 8ης Μαρτίου 2018
   για τον διορισμό του Εκτελεστικού Διευθυντή της Ευρωπόλ
   (2018/C 122/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και την αντικατάσταση και κατάργηση των αποφάσεων του Συμβουλίου 2009/371/ΔΕΥ, 2009/934/ΔΕΥ, 2009/935/ΔΕΥ, 2009/936/ΔΕΥ και 2009/968/ΔΕΥ (1), και ιδίως το άρθρο 54,
   Ενεργώντας ως αρχή αρμόδια για τον διορισμό του Εκτελεστικού Διευθυντή και των Αναπληρωτών Εκτελεστικών Διευθυντών της Ευρωπόλ,
   Εκτιμώντας τα ακόλουθα:
   
               (1)
            
            
               Η θητεία του σημερινού Εκτελεστικού Διευθυντή της Ευρωπόλ έχει παραταθεί έως την 1η Μαΐου 2018, σύμφωνα με το άρθρο 73 παράγραφος 1 του κανονισμού (ΕΕ) 2016/794. Είναι, επομένως, αναγκαίος ο διορισμός νέου Εκτελεστικού Διευθυντή της Ευρωπόλ.
            
         
               (2)
            
            
               Η απόφαση του Διοικητικού Συμβουλίου της Ευρωπόλ, της 1ης Μαΐου 2017, καθορίζει τους κανόνες για την επιλογή, την παράταση της θητείας και την παύση καθηκόντων του Εκτελεστικού Διευθυντή και των Αναπληρωτών Εκτελεστικών Διευθυντών της Ευρωπόλ.
            
         
               (3)
            
            
               Η θέση έχει κριθεί κενή από την 30ή Ιουλίου 2017, εννέα μήνες πριν από το τέλος της θητείας του σημερινού Εκτελεστικού Διευθυντή της Ευρωπόλ, σύμφωνα με το άρθρο 3 παράγραφος 1 στοιχείο α) της απόφασης του Διοικητικού Συμβουλίου της Ευρωπόλ της 1ης Μαΐου 2017. Προκήρυξη για τη θέση Εκτελεστικού Διευθυντή της Ευρωπόλ δημοσιεύθηκε στην Επίσημη Εφημερίδα της Ευρωπαϊκής Ένωσης στις 23 Μαΐου 2017 (2).
            
         
               (4)
            
            
               Σύμφωνα με το άρθρο 54 παράγραφος 2 του κανονισμού (ΕΕ) 2016/794, ο κατάλογος των επικρατέστερων υποψηφίων καταρτίστηκε από επιτροπή επιλογής (η «Επιτροπή Επιλογής») η οποία συγκροτήθηκε από το Διοικητικό Συμβούλιο. Η Επιτροπή Επιλογής συνέταξε δεόντως αιτιολογημένη έκθεση στις 19 Σεπτεμβρίου 2017.
            
         
               (5)
            
            
               Βάσει της έκθεσης της Επιτροπής Επιλογής και σύμφωνα με τον κανονισμό (ΕΕ) 2016/794 και την απόφαση του Διοικητικού Συμβουλίου της 1ης Μαΐου 2017, το Διοικητικό Συμβούλιο εξέδωσε, στις 3 Οκτωβρίου 2017, αιτιολογημένη γνώμη σχετικά με τον διορισμό του Εκτελεστικού Διευθυντή της Ευρωπόλ, με την οποία πρότεινε στο Συμβούλιο κατάλογο τριών υποψηφίων κατάλληλων για τη θέση.
            
         
               (6)
            
            
               Στις 18 Δεκεμβρίου 2017, το Συμβούλιο επέλεξε την κα Catherine DE BOLLE, από το Βέλγιο, ως νέα Εκτελεστική Διευθύντρια της Ευρωπόλ και ενημέρωσε την αρμόδια επιτροπή του Ευρωπαϊκού Κοινοβουλίου σχετικά με την επιλογή της για τους σκοπούς του άρθρου 54 παράγραφος 2 τέταρτο εδάφιο του κανονισμού (ΕΕ) 2016/794.
            
         
               (7)
            
            
               Στις 29 Ιανουαρίου 2018, η επιλεγείσα υποψήφια εμφανίστηκε ενώπιον της επιτροπής Πολιτικών Ελευθεριών, Δικαιοσύνης και Εσωτερικών Υποθέσεων («επιτροπή LIBE») του Ευρωπαϊκού Κοινοβουλίου και την 1η Μαρτίου 2018, η επιτροπή LIBE έδωσε τη γνώμη της σύμφωνα με το άρθρο 54 παράγραφος 2 τέταρτο εδάφιο του κανονισμού (ΕΕ) 2016/794,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κα Catherine DE BOLLE διορίζεται Εκτελεστική Διευθύντρια της Ευρωπόλ για την περίοδο από τις 2 Μαΐου 2018 έως την 1η Μαΐου 2022 στον βαθμό AD 15.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 8 Μαρτίου 2018.
      
         
            Για το Συμβούλιο
         
         
            Ο Πρόεδρος
         
         V. RADEV
      
   
   
      (1)  ΕΕ L 135 της 24.5.2016, σ. 53.
   
      (2)  ΕΕ C 162 A της 23.5.2017, σ. 1.